Sven Lõhmus esinemas koos Lauraga telesaate "Eurolaul 2007" salvestusel
**Sven Lõhmus** (sündinud 13. juulil 1972) on eesti helilooja ja muusikaprodutsent. 

Ta on ka laulja ja instrumentalist, kuid suurim edu on saatnud teda kui laulukirjutajat.

Haridus
-------

Ta on lõpetanud Türi 1. Keskkooli ja Tallinna Pedagoogikaülikooli orkestrijuhtimise erialal.

Töökohad
--------

Pärast keskkooli lõpetamist töötas muusikapoes, seejärel välisministeeriumi infoosakonnas kolmanda atašeena. Pärast seda töötas Hansa Kindlustuses.

2005. aastal asutas ta koos Tambet Mummaga ettevõtte Moonwalk, mis tegeleb muusika produtseerimise ja turundamisega. Sellest peale töötab Lõhmus seal.

Muusikaline karjäär
-------------------

Sven Lõhmuse enda sõnul tegi ta koos noorema vennaga bändi juba koolieelikuna:

*Kõige alguses tegime vennaga bändi. Pakun, et vend oli kolm-neli, mina viis-kuus. Plännisin natuke akordioni ja vend Sulev mängis trummi, oligi hästi sürr bänd – trumm ja akordion.*
*Siis ostsime peedipõllu eest süntesaatori. Mingil ajal oli teatavasti kõigil peedipõld, meil üle hektari või poolteist. See oli ränk raha.*
*Peedipõllutöö eest oli meil võimalik kahe hea vahel valida: tippklassi videomakk Panasonic G7 või väike laste isemängiv süntesaator, mis oli haruldane asi, maksis igal pool liidus päris palju.* 
Keskkooli viimasest klassist peale laulis ja mängis Sven Lõhmus ansamblis Mr. Happyman, hiljem ka ansamblis Black Velvet.

**Auhinnad**

Ta on üheksakordne nominent Eesti popmuusikaauhinna "Kuldne plaat" aasta autori kategoorias aastatel (2003, 2004, 2010, 2012, 2013, 2014, 2015, 2016, 2017). Samuti on ta kolmel korral võitnud Kuldse plaadi Aasta Esitaja kategoorias (2017, 2018, 2019).

**Artistid ja koostööd**

Helilooja ja muusikaprodutsendina on ta koostööd teinud Vanilla Ninja, Laura Põldvere, Suntribe'i, Urban Symphony, Getter Jaani, Grete Paia, Koit Toome, Moon Taxi, Ivo Linna, Anne Veski, Dave Bentoni ja paljude teistega.

Looming
-------

### Laulud Eurovisiooni lauluvõistluse Eesti finaalis

* "Maailm kahele", esitajad: Mona ja Karl Madis, 1998
* "Soolo", esitaja Black Velvet, 1999
* "Church Of Love", esitaja White Satin, 2000
* "Life Is A Beautiful Word", esitaja Soul Control, 2001
* "Another Country Song", esitaja Nightlight Duo, 2002
* "Club Kung Fu", esitaja Vanilla Ninja, 2003
* "I Can Be The One", esitaja Nightlight Duo, 2003
* "Moonwalk", esitaja Laura Põldvere, 2005
* "Let's Get Loud", esitaja Suntribe, 2005
* "Sunflowers", esitaja Laura Põldvere, 2007
* "Rändajad", esitaja Urban Symphony, 2009
* "Destiny", esitaja Laura Põldvere, 2009
* "Rockefeller Street", esitaja Getter Jaani, 2011
* "Päästke noored hinged", esitaja Grete Paia, 2013
* "Kui tuuled pöörduvad", esitaja Sandra Nurmsalu, 2014
* "Supersonic", esitaja Laura Remmel, 2016
* "Stories Untold", esitaja Grete Paia, 2016
* "Verona", esitajad Laura Põldvere, Koit Toome 2017
* "Serotoniin", esitaja Anet Vaikmaa, 2024

Tunnustus
---------

Tallinna Ülikool nimetas 2019. aastal oma juubeliaasta puhul 60 000 lõpetaja seast 100 vilistlast, kes on edendanud Eesti elu. Nende saja hulgas oli ka Sven Lõhmus.

Hobid
-----

Sven Lõhmuse huvi on lennundus, ta on läbinud lendurikursused.

Viited
------

1. ↑  Hitimeister peab Türi endiselt kodupaigaks. Järva Teataja, 12.05.2007.
2. ↑  Hitimeister peab Türi endiselt kodupaigaks. Järva Teataja, 12.05.2007.
3. ↑  Kairit Tsäro. FOTOD | Tallinna Ülikool austas oma kuulsaid ja edukaid vilistlasi. Kroonika/Delfi, 22.03.2019.
4. ↑  Hitimeister peab Türi endiselt kodupaigaks. Järva Teataja, 12.05.2007.

Välislingid
-----------

* moonwalk.ee
* Hitimeister peab Türi endiselt kodupaigaks. Järva Teataja, 12. mai 2007
* Telesaade "Tähelaev: Sven Lõhmus". ERR-i arhiiv, esmaeeter 10. november 2013, Eesti Televisioon
* "Eesti Laul 2018": Sven Lõhmus, Koit Toome ja Laura. "Verona". ERR-i arhiiv, esmaeeter: 24. märts 2018, Eesti Televisioon
* Raadiosaade "Elu edetabelid" Sven Lõhmuse ja tema muusikaga. ERR-i arhiiv, eeter: 16. märts 2019, Raadio 2

  


|  |  |  |
| --- | --- | --- |
| Eelnev**Hendrik Sal-Saller*2009*** | **Eesti Popmuusika AastaauhinnadAasta autor**2010 | Järgnev***2011*** |